OpenLLM-France/wikimedia huggingface dataset:
# La Bretenière (Doubs)

La Bretenière Frantziako udalerria da, Doubs departamenduan dagoena, Franche-Comté eskualdean. 2013an 65 biztanle zituen.

## Demografia
### Biztanleria

2007an La Bretenière udalerrian erroldatutako biztanleak 65 ziren. Familiak 24 ziren, horien artean 8 pertsona bakarrekoak ziren (8 bakarrik bizi ziren gizonak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 39 etxebizitza zeuden, 27 familiaren etxebizitza nagusia ziren, 5 bigarren erresidentzia ziren eta 6 hutsik zeuden. Etxebizitza guzti hauek 39etxeak ziren. 27 etxebizitza nagusietatik 23 bere jabearen bizilekua ziren, 3 alokairuan okupaturik zeuden eta 1 doan lagata zegoen; 1ek bi gela zituen, 2 etxek hiru zituzten, 3 etxek lau zituzten eta 21 etxek bost zituzten. 23 etxek euren parking plaza propioa zuten azpian. 14 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
La Bretenière udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 0 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 12 | 40-44 | 4 |
| 0 | 35-39 | 0 |
| 4 | 30-34 | 8 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 12 | 10-14 | 8 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 44 ziren, horien artean 34 aktiboak ziren eta 10 inaktiboak ziren. 34 pertsona aktiboetatik 31 lanean zeuden (20 gizon eta 11 emakume) eta 2 langabezian zeuden (2 emakume eta 2 emakume). 10 pertsona inaktiboetatik 4 erretiraturik zeuden, 5 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2000. urtean La Bretenière udalerrian 6 nekazaritza-ustiategi zeuden, 546 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q837354
* Multimedia: La Bretenière (Doubs) / Q837354
# Kurnool barrutia

Kurnool barrutia Indiako barruti bat da, Andhra Pradesh estatuan. 4.053.463 biztanle ditu 17.658 kilometro koadrotan.

## Mugakideak

Honako barrutiekin egiten du muga:
Raichur barrutia Kadapa barrutia Anantapuram barrutia

## Ikus, gainera

* Andhra Pradesh

## Kanpo estekak

* Datuak: Q15381
* Multimedia: Kurnool district / Q15381
# Kuroniera

Kuroniera (alemanez: Kurisch; letonieraz: kuršu valoda; lituanieraz: kuršių kalba), edo kuroniera zaharra, kuroniarrek hitz egiten zuten hizkuntza da, ia arrastorik utzi gabe hila. Kuroniarrak Kurlandiako penintsulan (gaur Letoniako mendebaldean) eta inguruko kostaldean bizi zen tribu baltiko bat zen. Hizkuntza baltiko bat zen. Aditu batzuek uste dute ekialdeko hizkuntza baltikoetako bat izan zela, lituanieraren eta letonieraren artekoa,, baina beste batzuek, Vytautas Mažiulis bezala, mendebaldeko hizkuntza baltikoetan sailkatzen dute.
Kuroniera zaharra XVI. mendean zehar galdu zen, arrastoak utzirik letoniarren eta lituaniarren mendebaldeko hizkeretan, hau da, Samogitiako dialektoan. Ez dago kuronierazko idazkirik, baina mendebaldeko lituanieraz idatzitako testu zahar batzuetan kuronieraren eragina sumatzen da.

## Erreferentziak

* ↑ Östen Dahl (ed.) 2001, The Circum-Baltic Languages: Typology and Contact, vol. 1
* ↑ http://www.šaltiniai.info/index/details/300

## Kanpo estekak

* Datuak: Q35857
# Kuroshio itsaslasterra

Kuroshio itsaslasterra (japonieraz, 黒潮, Kuro Shio, "Ibai Beltza") Ozeano Bareko ipar-mendebaldeko itsaslaster indartsu bat da. Ipar Atlantikoko Golkoko itsaslasterraren baliokidea da, eta Ipar Pazifikoko zirkulazio-zikloaren parte da. Japoniako itsaslasterra ere baderitzo.
Taiwango ekialdeko kostaren aurrean du hasiera, eta ipar-ekialderantz egiten du, Japoniara iritsi arte. Han, Ipar Pazifikoko itsaslasterrarekin ekialdeko adarrarekin bat egiten du. Golkoko itsaslasterrak bezala, ur tropikal epela garraiatzen du iparralderantz, eskualde polarren alderantz (urteko batez besteko tenperatura uraren azalean: 24 °C). Ez da oso zabala (100 km inguru), baina bai azkarra. Kolore urdin iluna du (hortik "Ibai Beltza" izena), ur epela izanik mantenugai gutxi dituelako. Horregatik, itsas bizitza ere ez da oparoa. Haren ur epelari esker bizi dira Japoniako koral-hesiak; Ipar hemisferioan ez dago beste tokirik hain latitude handian koral-hesia duenik. Japoniako itsasoan sartzen den beso bat du, Tsushima itsaslasterra (対馬海流), izen bereko itsasartearen izenagatik. Kuroshio itsaslasterrari zor zaio, halaber, Alaskako hegoaldeko kostaldeko eta Columbia Britainiarreko eguraldi leuna.

## Ibilbidea

Ekuatoreko itsaslasterra Filipinetara hurbiltzen den gunean du hasiera. Ryukyu eta Kyushu uharteen artean igarotzen da, eta, Tokara itsasartean barrena igaro ondoren, iparralderantz egiten du, eta abiadura bizitzen. Aurrerago, ekialderantz egiten du, Japoniako kostaldetik aldenduta, eta Kuroshio luzapena sortzen du, azkarra eta ezegonkorra. Azkenik, azpilaster ugaritan barreiatzen da itsaspeko mendikate bolkaniko batera iristean, eta azpilaster horietako batzuk Ipar Pazifikoko itsaslasterrari batzen zaizkio.

## Ikus, gainera

* Itzulbidaia

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q53842
# Kuroniar

Kurioniarrak (lituanieraz: kuršiai; letonieraz: kurši) jatorri baltikoko etnia baten kideak izan ziren. Kurlandia eskualde historikoaren izena beraiengandik dator. Kuronieraz berba egiten zuten. Egungo Letonian eta Lituanian V. eta XIII. mendeen artean bizi ziren.

## Historia

Kuroniarrak gudari basatiak eta itsasgizon eta pirata bikainak izateagatik ezagunak ziren. Suedia, Danimarka eta Islandiako bikingoekin hainbat gerra eta aliantzatan parte hartu zuten. Egil Skallagrimsonen Sagako 46. kapituluak Thorolf Kveldulfsson eta Egill Skallagrímsonek Kurlandian zuzendutako bikingoen espedizio bat kontatzen du. 1187an Sigtuna suediar hiriko setioan parte hartu zuten.
Kuroniarrak, kristautasuna hartu zuten azken letoniar herrietako bat izan ziren, ohitura pagano batzuk XIX. mendera arte iraun zuten arren.
Kuroniarrak eta oeseliarrak, eskandinaviar sagetan agertzen dira: Snorri Sturlusonen Heimskringlan, Víkingr frá Esthland (estoniar bikingoak) izena dute. Kuroniarrak aipatzen dituzten idatzizko beste iturri garrantzitsu batzuk hauek dira: Henrike Livoniakoaren kronika, Livoniako kronika errimatua. Henrike Livoniakoak bere "pirata ontziak" aipatu zituen. Saxo Grammaticusen Gesta Danorum sagan ere agertzen dira.
Livoniako Ordenak 1266an konkistatu zituen, eta, azkenean, beste tribu batzuekin elkartu ziren.

## Erreferentziak

* ↑ Gimbutas, Marija, The Balts, (1963) London: Thames and Hudson, p. 97–102
* ↑ Jennifer Ciotta (2010), Latvian Kurlanders of Egil's Saga in Viking History
* ↑ Olav Trygvassonsen Saga
* ↑ Heimskringla; Kessinger Publishing (2004-3-31); 116. orr.; ISBN 0-7661-8693-8
* ↑ A History of Pagan Europe by Prudence Jones; 166. orr.; ISBN 0-415-09136-5
* ↑ Nordic Religions in the Viking Age by Thomas A. Dubois; p. 177; ISBN 0-8122-1714-4
* ↑ The Chronicle of Henry of Livonia ISBN 0-231-12889-4

## Kanpo estekak

* Datuak: Q756922
# Klin nad Bodrogom

Klin nad Bodrogom Eslovakiako udalerri bat da, Trebišoveko barrutian kokatuta. 3,65 km²ko azalera du eta 205 biztanle 2017ko datuen arabera.

## Historia

Idatzizko lehen aipamena 1378. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q833135
* Multimedia: Klin nad Bodrogom / Q833135
# Klinamen

Klinamena epikureismoan atomoen mugimendua deskribatzen duen teoria da. Epikuroarrek Demokrito eta beste atomisten teoriak onartu zituzten, baina atomistek atomoak zuzen bati jarraiki eta era deterministan mugitzen zirela zioten bitartean, Epikurok atomoak une batzuetan euren ibilbidetik zoriz desbideratu eta elkarrekin talka egiten zutela baieztatu zuen. Horrela, Epikurok erabakimen askearekin bateragarria zen baldintza fisikoa ezarri zuen.

## Erreferentziak

* ↑ (Ingelesez) «Lucretius» Internet encyclopedia of Philosophy (Noiz kontsultatua: 2015-12-12).

## Kanpo estekak

* Datuak: Q1101507
# Klindamizina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Klindamizina Bakterio Gram positiboen aurka aktiboa den antibiotikoa da. bakterio gram-negatiboak ere borrokatzen ditu (hala nola, Bacteroides eta Fusobacterium generoko kide batzuk). Albo-ondorio gastrointestinalak ditu.

## Erreferentziak

* ↑ Gipuzkoako Sendagileen Elkargo Ofiziala. Hiztegia. .
* ↑ Harluxet Hiztegia. Klindamizina. .

## Kanpo estekak

* Datuak: Q422273
* Multimedia: Clindamycin / Q422273
# Klinefelterren sindrome

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Klinefelterren sindromea gizonezko batzuek duten mutazio genomikoa da, kromosomen kopurua aldatzen duena. Zehazki, sindrome hau dutenek kromosoma bat gehiago dute haien kariotipoan (46 kromosoma izan beharrean 47 dituzte).
Gizakiaren sexua X eta Y kromosomek mugatzen dute. Gizonezkoek 44 kromosoma autosomikoak (autosomak) eta 2 kromosoma sexualak (XY) dituzte. Emakumezkoek 44 autosomak eta beste pare bat (XX) sexualak. Klinefelter sindromean gizonezkoek 3 kromosoma sexual dituzte (XXY), meiosian gertatutako akats baten ondorioz.
Klinefelter sindromea mutazio genomiko ugariena da, bizirik jaiotako gizonezkoen artean bere maiztasuna %0,2koa baita. Gehiegizko kromosoma horrek aparteko aldaketa fenotipikoak sortzen ditu: hipogonadismoa (gutxi garatutako barrabilak), antzutasuna (espermatozoide gutxi sortzen dituztelako), ugatz-guruinen garapena eta adimen atzerapena, besteak beste. Ohikoa da ere ile gutxi izatea aurpegian eta gorputzean. Intersexualitate-forma bat da, beraz (pseudohermafroditismo femeninoa).
Aldaketa hormonalei dagokionez azpimarratzekoa da sindromea pairatzen duten gizonek ohi baino testosterona gutxiago ekoizten dutela.
Sintoma hauek guztiek gaitzaren diagnostikoa egiteko laguntzen dute. Kariotipoaren azterketak baieztatzen du diagnostiko hori.
Urriagoak izan arren, beste formula kromosomikoek ere eragin dezakete sindrome hau: (XXY) ohikoenaz gain, (XXXY) eta (XXYY) agertzen dira sindromea dutenen artean.

## Erreferentziak

* ↑ Euskalterm: [Gaixotasunak Hiztegia] [2015] eta [Ginekologia Hiztegia] [2015]
* ↑ Euskalterm: [Hiztegi terminologikoa] [2001]

## Kanpo estekak

* Datuak: Q207133
* Multimedia: Klinefelter's syndrome / Q207133
# Klingelbach

Klingelbach Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 703 biztanle zituen 5,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q179977
* Multimedia: Klingelbach / Q179977
# Klingenberg am Main

Klingenberg am Main Alemaniako hiri-udalerri bat da, Bavaria estatuan. Azken zentsuaren arabera 6.270 biztanle zituen, 21,12 kilometro koadroko azaleran.

## Kanpo estekak

* Datuak: Q502934
* Multimedia: Klingenberg am Main / Q502934
# Klingenmünster

Klingenmünster Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 2.372 biztanle zituen 10,72 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564539
* Multimedia: Klingenmünster / Q564539
# Klinaklini ibaia

Klinaklini ibaia, kwak'wala hizkuntzaz Tsawatti edo Tswawadwi, ingelesez Klinaklini River, Kanadako Britainiar Columbia probintzian dagoen ibai bat da, Kostako mendikateko ibai nagusienetako bat. 210 kilometro luze da.
Panteoi mendikatean jaio eta urak Knight Inlet itsasadarran isuritzen ditu.
# Kline (Hego Carolina)

Kline Ameriketako Estatu Batuetako inkorporatutako herri bat da. Barnwell konderrian dago, Hego Carolina estatuan. 148 biztanle ditu, 8,110593 kilometro koadroko azaleran banatuta.

## Ikus, gainera

* Barnwell konderrian

## Kanpo estekak

* Datuak: Q2877463
# Klingenberg (Saxonia)

Klingenberg Alemaniako udalerria da. Saxonia estatuan kokatuta dago, [[Sächsische Schweiz-Osterzgebirge (barrutia)|Sächsische Schweiz-Osterzgebirge]] barrutian. 2014an 6.919 biztanle zituen 86,55 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q1774519
* Multimedia: Klingenberg (Saxony) / Q1774519
# Khövsgöl

Khövsgöl (mongolieraz: Хөвсгөл нуур, Khövsgöl nuur, idazkera klasikoan: köbsügül naɣur) Mongoliako aintzira da, handiena bolumenean eta bigarrena eremuan. Khövsgölek "aintzira-ahizpen gazteena (Khövsgöl eta Baikal)" du ezizena. Herrialdeko ipar-mendebaldean, Errusiako mugatik gertu, Saian mendien ondoan dago.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-21).

## Kanpo estekak

* Datuak: Q192215
* Multimedia: Lake Khövsgöl / Q192215
# Kia Soul

Kia Soul B-segmentuko auto modelo bat da, Kiak 2008tik ekoitzia eta merkaturatua. Enpresa korearrak hasieratik crossover hitzaz deskribatu eta merkaturatu izan du, kontzeptu estetikoen nahasketa bat baitakar, bere kutxa forma laukia eta sabai altuan ikusten dena, barne-espazioa maximizatzeko diseinua delarik jori. SUV estiloko automobila izan arren, Soul-a ez da inoiz lau gurpileko trakzioz egin, aurreko trakzioko ibilgailua da.
Soula 2006an agertu zen lehen aldiz, Detroiteko auto erakusketan kontzeptu-modelo gisa. Produkzioko modeloa 2008an hasi zen egiten eta Parisko auto erakusketan ikusi zen lehen aldiz. Hasieran, Kiak esan zuen Soul-a Estatu Batuetako merkatura zuzenduta dagoela, eta 18 eta 35 urte bitarteko erosleei zuzenduta zegoela.
Bigarren belaunaldiko modeloa 2013rako garatu zen kanpoko eta barneko neurri handiagoak zituen, atzeko xasis berrituarekin baina kutxa formei eutsiz. Hrugarren belaunaldian ere merkaturatu zen 2019an. 2014az geroztik, Soul EV izeneko bertsio elektrikoa ere merkaturatu du Kiak.

## Erreferentziak

* Artikulu hau, osorik edo zatiren batean, ingelesezko wikipediako «Kia Soul» artikulutik itzulia izan da, 2024-03-08 data duen 1212476988 bertsioa oinarritzat hartuta. Sartze-datarik ez duten erreferentziak, edo 2024-03-08 baino lehenago datatuak, jatorrizko artikulutik ekarri dira itzulpenarekin batera.
* ↑ «Kia Soul Production Version Revealed» Carscoops 2008-05-22.
* ↑ (Ingelesez) «Kia Soul: first pictures» CAR Magazine.
* ↑ (Ingelesez) «Box Car Battle 2011: Kia Soul Dominates, Nissan Cube Languishes in Sales» MotorTrend 2012-01-06.
* ↑ (Ingelesez) «2010 Kia Soul Review & Ratings» Edmunds.
* ↑ (Ingelesez) «Kia Soul news - Our Soul: surprisingly big - 2008» Top Gear 2008-07-17.
* ↑ (Ingelesez) Popa, Bogdan. (2010-04-07). «KIA Soul review» autoevolution.
* ↑ (Ingelesez) «KIA Soul Specs & Photos - 2013, 2014, 2015, 2016, 2017, 2018» autoevolution.
* ↑ (Ingelesez) Donea, Delia. «KIA Soul Specs & Photos - 2018, 2019, 2020, 2021, 2022» autoevolution.

## Kanpo estekak

* Datuak: Q420780
* Multimedia: Kia Soul / Q420780
# Kia Motors

Kia Motors (기아자동차 주식회사) Hego Koreako bigarren automobil-fabrikatzaile handiena da; egoitza nagusia Seulen daukate. Kia gaur egun Hyundai Motor Companyarena da nagusiki (mundu osoko laugarren fabrikatzaile handiena), eta Ford konpainiarako automobil modelo arrakastatsuak ekoiztu izan dituzte.

## Historia

Hasieran, Kia altzairuzko tutuak eta bizikleta zatiak eskuz egiten hasi zen. 1951. urtean bizikletak osorik ekoizten hasi ziren, eta ekoizpena zabalduz, 1957tik aurrera, motozikletak, 1962tik aurrera kamioiak, eta 1974an automobilgintzari ekin zioten.
1986. urtetik aurrera beste konpainia batzuekin lan egin izan du, Ford eta Mazda besteak beste. 1992an Ameriketako Estatu Batuetan saltzeari ekin zioten.
Asiak jasan zuen krisialdiaren eraginez, 1997an enpresak lurra jo zuen eta 1998an Hyundai Motor konpainiak enpresaren zati handia eskuratu zuen.
2005. urtean sartu zen Kia Europako merkatuetan. 2006. urtean Estatu Batuetan ipini zuten autoak muntatzeko hango lehenengo planta, West Pointen, Georgian. Gaur egun Kia automobilak 100 herrialde baino gehiagotan saltzen dira.

## Kanpo estekak

* Kia Motorsen webgune ofiziala
* Datuak: Q35349
* Multimedia: Kia Motors / Q35349
# Kia Rio

Kia Rio (koreeraz: 기아 리오) 1999tik 2023ra Kiak ekoitzitao autoa. Lehen modelo belaunaldietan hiru eta bost familiarra eta lau ateko sedana egon ziren, eta gero konpaktu gisa garatu zen.
Kia Riok Kia Pride (Ford Festivaren bertsio eraldatu bat) Kia Avella ordeztu zituen2005ean, bigarren belaunaldi bat sartu zen Europan eta 2006an Ipar Amerikan, eta Hyundai Accentarekin partekatuz bere egikeraren plataforma. 2011n hartu zuen forma konpaktu ezagunagoa.
2023ko abuztuan, K3 bere ondorengo gisa sartu zen hainbat merkatutan, hala nola Mexikon eta CCG herrialdeetan.
* Kia Rio sedan bat, lehen modeloetakoa.
* Rio LS, familiarra, lehen modeloetakoa.
* 2011tik aurrerako modeloa.

## Kanpo estekak

* Artikulu hau, osorik edo zatiren batean, Ingelesezko Wikipediako «Kia Rio» artikulutik itzuli da; zehazki, 2024-03-23ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q493781
* Multimedia: Kia Rio / Q493781
# Kia Stonic

Kia Stonic SUV crossover subtrinkoa da, Kia Motorsek egina. Stonicak Frankfurt-eko auto erakusketan egin zuen debuta, 2017. urteko ekainaren 20an, eta Hego Korean, berriz, 2017. urteko uztailaren 13an.
Kiaren SUV ibilgailuen sortan txikiena da, Niro, Sportage eta Kio Sorentoren modeloak baino txikiagoa. Kia Rio modeloaren 4. belaunaldiarekin partekatzen du Stonicek bere plataforma eta barrualdea.

## Erreferentziak

* 1 2 Kia Motors’ new compact SUV Stonic hits Korean market. Maeil Business Newspaper 13 de julio de 2017.
* ↑ Sommer, Marcel. (20 de junio de 2017). Kia Stonic: So sieht der neue Crossover von Kia aus. Focus.

## Kanpo estekak

* Datuak: Q31208577
* Multimedia: Kia Stonic / Q31208577
# Khyber ataka

Khyber ataka (urduz: درۂ خیبر‎; persieraz: تنگه خیبر‎) Safed Koh eta Kachmund mendiak (Hindu Kush mendilerroaren hego-ekialdea) zeharkatzen dituen haitzartea da. 58 kilometro luze da eta toki estuenean 15,85 m zabal. Afganistan eta Pakistanen arteko igarobide garrantzitsuenetako bat da, Jalalabad eta Kabul hiriak Peshawar-ekin lotzen baititu. Gaur egun Pakistanen esku dago.
1879an errepide bat egin zen Khyber atakan zehar, eta 1925ean trenbidea. Azken hau eraikitzea lan gaitza izan zen: 34 tunel eta 92 zubi egin behar izan ziren eta 2 milioi libera esterlina baino gehiago kostatu zen. Igarobidearen hasiera Jamrudeko gotorlekuan (517 m) dago, Peshawarretik 18 km mendebaldera, eta Landi Kotal (1067 m) da punturik garaiena. Handik 8 kilometrora Torkham hiria dago, Pakistan eta Afganistanen arteko mugan.
Leku estrategikoa izan da historian zehar. Hemendik igaro ziren iparraldetik edo mendebaldetik Indiako azpikontinentea inbaditzera zihoazen gehienak: pertsiarrak, greziarrak, mongoldarrak eta britainiarrak.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q191333
* Multimedia: Khyber Pass / Q191333
# Ki (mesopotamiar mitologia)

Ki (sumerreraz: 𒆠, lurra), Mesopotamiako mitologiako jainkosarik garrantzitsuenetako bat da. Aditu gehienak, jainkosa hau, ohiago, bere izen ezagunagoa den Ninhursag izenarekin ezagunagoa dela bat datoz, eta pertsonaia bera izango zela, baina ez dago batere argi. Bertsioren batzuk, Ansar eta Kisarren alaba dela diote, eta beste batzuk, Anu eta Nammurena (edo Nammurena eta Anuren ezkontidearena). Azken bertsio honen elezaharrak, hasiera batean, Lurra eta Zerua elkartuta zeudela dio, eta behin, jatorrizko ozeanotik azaleratu zen mendi bat izan zirela. Mendiaren tontorrak, oinarria lurrean zuena, Zerua ukitu zuen. Anu, Zerua zen, eta Ki, lurra. Nammu, Kiren ama, Lurra inguratzen zuen jatorrizko ozeanoa zen, jatorrizko kaosa. Anuk eta Kik seme bat izan zuten, Enlil (En = Jauna eta lil = airea edo atmosferarena), jaiotzerakoan, Zerua eta Lurra banandu zituena, honela, eguna sortuz.
Enki eta Ninmah, Enki eta Ninhursagen mitoa istorio mitikoen, Ziusudraren istorio sumeriarraren eta Atrahasis eta Enuma Elish olerki epiko akkadikoen protagonista izan zen.

## Ikus, gainera

* Ninhursag
* Antum
* Nintu
* Damkina
* Ninlil

## Kanpo estekak

* Datuak: Q262635
# Ki Adi Mundi

Ki-Adi Mundi Cerean espezieko Jedi bat da, Cerea planetan jatorria duena. Bere buru luzanga eta kono formakoagatik bereizten da. Jedi zalduna zen Nabooko guduaren garaian, eta, hala ere, Jedi Kontseilu Nagusira iritsi zen, ordenako kide bezala bere ausardia handia erakutsiz. Nabarmendu beharra dago Ki-Adi Mundi Yoda maisuaren padawan ikaslea izan zela, Dooku Kondea bezala.
Nabooko gudua gertatu eta urteen buruan, Tatooine planetara bidalia izan zen hamarkadetan zehar galdua egon zen Sharad Hett Jedi maisuaren berragerpena ikertzeko. Geonosisen borrokatu zuen eta Obi-Wan Kenobiri laguntzera joan ziren berrehunetatik biziraun zuen gutxietako bat izan zen.
Handik denbora batera Jedi talde bat gidatu zuen Hypori planetarantz, non Grievous jenerala Errepublika Galaktikoaren armada suntsitzen ari zen. Berarekin batera zihoazen Jedi zaldun eta maisu gehienen porrotarekin, Grievousek erraz hil baitzituen, berak bakarrik jarraitu behar izan zuen Grievousen aurkako borroka, kolore berdeko argi sable bat erabiliz (azken unean Grievousek oinarekin eutsi baitzuen bere argi sablea, honek, indarra erabiliz bere eskura erakartzen zuenean, ARC Troopersen komando bat erreskatatzera etorri zen arte, Grievous ihesean jarriz. Borroka honetatik leher egina eta minduta irten zen kolperen batzuekin Shaak-Ti eta Aayla Securarekin batera (Grievousek astindu handia eman ziena).
Zoritxarrez, Mygeeto planetan, klon soldaduen bere tropak eurak (Baccara komandanteak zuzenduak, behin 66 Agindua aktibatu ondoren, euren jenerala tirokatzeko prestatu ziren, alabaina, honek zer gertatuko zen bazekien arren, bere tropa propioek bere aurka su egin zuten, tiroren batzuk saihestea lortuz, baina tiro horiek jarraikakoak zirenez (Jedien puntu ahul bakarra), gupida eta errukirik gabe hil zuten bere soldadu propioek.
Bera izan zen ezkonduta egotea baimendu zitzaion Jedi bakarra, bere arrazak emaztea eta seme-alabak izatera behartzen baitzuen.

## Bidaiak

Honakoak dira Ki-Adi Mundi misioak betetzera joan behar izan duen planetak:
* Coruscant
* Tatooine
* Hypori
* Geonosis
* Mygeeto

## Kanpo estekak

* Datuak: Q54271
* Multimedia: Star Wars characters / Q54271
# Kiamika (Quebec)

Kiamika Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Antoine-Labelle konderriko eskualde udalerria da.. 2011ko zentsoaren arabera 772 biztanle zituen 339.89 kilometro koadroko azaleran.

## Kanpo estekak

* Datuak: Q3196300
* Multimedia: Kiamika / Q3196300